2.5 ทรัพย์สินที่ใช้ในการประกอบธุรกิจ

บริษัทและบริษัทย่อยมีอาคารสำนักงานตั้งอยู่ที่ อาคารธนภูมิ ชั้น 4-5 เลขที่ 1550 ถ.เพชรบุรี
ตัดใหม่ แขวงมักกะสัน เขตราชเทวี กรุงเทพฯ 10400
โดยบริษัทและบริษัทย่อยได้เช่าอาคารดังกล่าวจากบริษัท เวสเทอร์น พร็อพเพอร์ตี้ จำกัด
รายละเอียดของทรัพย์สินที่สำคัญ ณ วันที่ 31 ธันวาคม 2552 มีดังนี้

+--------------------+---------+------------+-----------+-------------+
| รายการ             | อายุใช้ง  | มูลค่าตามบัญชี | ลักษ       | หลักประ      |
|                    | านที่เหลือ |            | ณะกรรมสิทธิ | กัน/ภาระผูกพัน |
|                    | (งวด)   | (บาท)      |           | ของสัญญาเงินกู้ |
+--------------------+---------+------------+-----------+-------------+
| ส่วนปรับปรุงอาคาร     | 3-50    | 7,504,665  | เป็นเจ้าของ | ไม่มี         |
+--------------------+---------+------------+-----------+-------------+
| ยานพาหนะ           | 33      | 698,945    | เป็นเจ้าของ | ไม่มี         |
+--------------------+---------+------------+-----------+-------------+
| เครื่องใช้สำนักงาน     | 1-57    | 764,239    | เป็นเจ้าของ | ไม่มี         |
+--------------------+---------+------------+-----------+-------------+
| เครื่องตกแต่งสำนักงาน  | 4-58    | 2,620,086  | เป็นเจ้าของ | ไม่มี         |
+--------------------+---------+------------+-----------+-------------+
| คอมพิวเตอร์          | 1-36    | 1,366,382  | เป็นเจ้าของ | ไม่มี         |
+--------------------+---------+------------+-----------+-------------+
| เครื่องตกแต่งและอุปกรณ์ | -       | 948,824    | เป็นเจ้าของ | ไม่มี         |
|                    |         |            |           |             |
| สำนักงานระหว่างติดตั้ง  |         |            |           |             |
+--------------------+---------+------------+-----------+-------------+
| รวม                |         | 13,903,141 |           |             |
+--------------------+---------+------------+-----------+-------------+

นโยบายการจัดชั้นสินทรัพย์และนโยบายการตั้งสำรองค่าเผื่อหนี้สงสัยจะสูญ

บริษัทมีนโยบายการจัดชั้นสินทรัพย์ ตามเกณฑ์ของสำนักงาน ก.ล.ต.
โดยพิจารณาว่าเป็นลูกหนี้จัดชั้นสูญ ลูกหนี้จัดชั้นสงสัย และลูกหนี้จัดชั้นต่ำกว่ามาตรฐาน
ซึ่งเป็นลูกหนี้ที่เกิดจากเงินให้กู้ยืมเพื่อซื้อหลักทรัพย์โดยลูกหนี้จัดชั้นสูญเป็นลูกหนี้ที่ได้ติดตามทวงถามจนถึงที่สุดแต่ไม่ได้รับการชำระหนี้
ลูกหนี้จัดชั้นต่ำกว่ามาตรฐานเป็นลูกหนี้ส่วนที่มีมูลหนี้ส่วนที่ไม่สูงกว่าหลักประกันของลูกหนี้
และลูกหนี้จัดชั้นสงสัยจะสูญเป็นลูกหนี้ที่มีมูลหนี้เฉพาะส่วนที่สูงกว่าหลักประกันของลูกหนี้

จากนโยบายการจัดชั้นสินทรัพย์ของบริษัทข้างต้น
บริษัทมีนโยบายการตั้งสำรองค่าเผื่อหนี้สงสัยจะสูญสำหรับลูกหนี้จัดชั้นสงสัยจะสูญ ในอัตราร้อยละ
100 ของมูลหนี้ ในส่วนที่ไม่มีหลักประกันหรือหลักประกันไม่คุ้มหนี้

นโยบายการระงับการรับรู้รายได้

บริษัทมีนโยบายในการระงับการรับรู้รายได้สำหรับลูกหนี้ค้าหลักทรัพย์ที่ค้างชำระนานเกิน 3 เดือน
และบริษัทจะพิจารณาการตั้งสำรองค่าเผื่อหนี้สงสัยจะสูญในอัตราไม่ต่ำกว่าร้อยละ 100 ของมูลหนี้
ในส่วนที่ไม่มีหลักประกันหรือหลักประกันไม่คุ้มหนี้

นโยบายการตั้งสำรองเผื่อการด้อยค่าของทรัพย์สิน

บริษัทและบริษัทย่อยมีนโยบายการตั้งสำรองเผื่อการด้อยค่าของทรัพย์สินโดยประเมินดูว่าทรัพย์สินของบริษัทและบริษัทย่อยมีข้อบ่งชี้ที่อาจจะด้อยค่าหรือไม่
ซึ่งบริษัทและบริษัทย่อยจะเปรียบเทียบราคาตามบัญชีกับมูลค่าที่จะได้รับคืนของสินทรัพย์
บริษัทและบริษัทย่อยจะตั้งสำรองค่าเผื่อการด้อยค่าของสินทรัพย์เมื่อราคาตามบัญชีสูงกว่ามูลค่าที่จะได้รับคืน
มูลค่าที่จะได้รับคืนของทรัพย์สินหมายถึงราคาขายสุทธิหรือมูลค่าจากการใช้ของทรัพย์สินนั้นแล้วแต่จำนวนใดจะสูงกว่า
อย่างไรก็ดี
บริษัทและบริษัทย่อยจะมีการพิจารณาค่าเผื่อการด้อยค่าของทรัพย์สินของบริษัทและบริษัทย่อยในกรณีที่มีข้อบ่งชี้ว่าอาจจะมีการด้อยค่าให้เป็นไปตามมาตรฐานการบัญชีฉบับที่
36 เรื่องการด้อยค่าของสินทรัพย์

นโยบายการลงทุนในบริษัทย่อยและบริษัทร่วม

บริษัท มีนโยบายการลงทุนในบริษัทย่อยและบริษัทร่วม โดยมีวัตถุประสงค์ ที่สำคัญ คือ
การขยายธุรกิจของบริษัท การกระจายความเสี่ยงของการลงทุน รวมทั้ง
การคำนึงถึงการได้รับประโยชน์จากการใช้ทรัพยากรที่มีอยู่ให้มีประสิทธิภาพมากที่สุด
และคำนึงถึงอัตราผลตอบแทนที่เหมาะสม แล้วแต่ประเภทของธุรกิจนั้น ๆ
สำหรับนโยบายการบริหารงาน
จะมุ่งการบริหารงานที่คำนึงถึงผลประโยชน์ของผู้ถือหุ้นโดยรวมเป็นหลัก

นอกจากนั้น การที่บริษัทจะพิจารณาส่งตัวแทนของบริษัท
ซึ่งรวมถึงจำนวนตัวแทนเพื่อร่วมในการดำเนินการบริหารบริษัทย่อยและบริษัทร่วมนั้น
บริษัทจะพิจารณาเป็นกรณี ๆ ไป กับผู้ร่วมลงทุน

สำหรับบริษัทหลักทรัพย์จัดการกองทุน ยูไนเต็ด ซึ่งเป็นบริษัทย่อยของบริษัทนั้น
เกิดจากการร่วมทุนระหว่างบริษัท กับ นายวีระเจตน์ ว่องกุศลกิจ และครอบครัว
ในอัตราส่วนร้อยละ 54 : 46 ตามลำดับ (2551: 51:49)
บริษัทดังกล่าวจึงมีตัวแทนจากผู้ถือหุ้นใหญ่ของบริษัทเป็นประธานกรรมการ และมีนายวีระเจตน์
เป็นกรรมการ และกรรมการผู้จัดการ รวมทั้งมีอดีตพนักงานระดับบริหารของบริษัทฯ
เป็นกรรมการและรองกรรมการผู้จัดการอีก 1 ท่าน โดยบริษัทย่อยนี้
มีวัตถุประสงค์ในการประกอบธุรกิจหลักทรัพย์ประเภทการจัดการกองทุนส่วนบุคคลเป็นหลัก
และในปัจจุบันบริษัทไม่มีบริษัทร่วม
โดยที่ในช่วงเริ่มแรกของการประกอบธุรกิจบริษัทย่อยมีรายได้ไม่คุ้มกับค่าใช้จ่าย
บริษัทต้องเพิ่มเงินลงทุนในบริษัทย่อยเป็นระยะ ๆ
เพื่อให้มีส่วนของผู้ถือหุ้นเพียงพอตามหลักเกณฑ์ที่คณะกรรมการกำกับตลาดทุนประกาศกำหนด